b'\n_START_ARTICLE_\nHuj\xc5\xa1anje\n_START_SECTION_\nNenamerno huj\xc5\xa1anje\n_START_PARAGRAPH_\nNeprimerno zdravljenje sladkorne bolezni tipa 1 povzro\xc4\x8di prekomerno koli\xc4\x8dino glukoze in nezadostno koli\xc4\x8dino inzulina v krvnem obtoku. To spro\xc5\xbei spro\xc5\xa1\xc4\x8danje trigliceridov iz ma\xc5\xa1\xc4\x8dobnega tkiva in razgradnjo aminokislin v mi\xc5\xa1i\xc4\x8dnem tkivu. Kar povzro\xc4\x8di tako pomanjkanje telesne mase, kakor tudi mi\xc5\xa1i\xc4\x8dnega tkiva, posledica \xc4\x8desar je znatno zmanj\xc5\xa1anje celotne telesne te\xc5\xbee. Vendar pa v ve\xc4\x8dini primerov sladkorne bolezni tipa 1, bolezen prej preide v akutno fazo, preden bi pacienti imeli \xc4\x8das shuj\xc5\xa1ati. Tudi oku\xc5\xbeba z virusom HIV lahko povzro\xc4\x8di izgubo telesne te\xc5\xbee, saj se spremeni presnova. Hormonske motnje, kot so prekomernega delovanja \xc5\xbeleze \xc5\xa1\xc4\x8ditnice (hipertiroze), se tudi lahko ka\xc5\xbeejo kot izguba telesne mase.\n_START_SECTION_\nNamerno huj\xc5\xa1anje\n_START_PARAGRAPH_\nNamerno huj\xc5\xa1anje pomeni izgubo celotne telesne mase v prizadevanjih za izbolj\xc5\xa1anje zdravja, fizi\xc4\x8dne pripravljenosti in/ali videza. Terapevtsko huj\xc5\xa1anje, pri osebah, ki imajo prekomerno telesno te\xc5\xbeo lahko zmanj\xc5\xa1a verjetnost razvoja bolezni, kot so sladkorna bolezen, bolezni srca, visok krvni tlak, mo\xc5\xbeganska kap, osteoartritis in dolo\xc4\x8dene vrste raka. Izguba te\xc5\xbee se pojavi, ko je posameznik v stanju negativne energetske bilance. Ko telo porabi ve\xc4\x8d energije (tj. na primer pri delu), kot jo dobiva (to je od hrane ali drugih prehranskih dopolnil) za\xc4\x8dne izrabljati shranjene rezerve iz ma\xc5\xa1\xc4\x8dobnih zalog ali mi\xc5\xa1ic, kar postopoma vodi k izgubi te\xc5\xbee. Ni\xc4\x8d nenavadnega ni za nekatere ljudi, ki imajo trenutno idealno telesno te\xc5\xbeo, da posku\xc5\xa1ajo dodatno izgubiti telesno maso, da bi izbolj\xc5\xa1ali \xc5\xa1portne dose\xc5\xbeke, in/ali da dose\xc5\xbeejo zahtevano te\xc5\xbeo za razvrstitev oziroma udele\xc5\xbebo v dolo\xc4\x8denem \xc5\xa1portu. Vendar pa mnogi drugi huj\xc5\xa1ajo, da bi dosegli bolj privla\xc4\x8dno telesno podobo. Posledi\xc4\x8dno je tako huj\xc5\xa1anje povezano z zdravstvenimi tveganji, kot so te\xc5\xbeave pri boju z oku\xc5\xbebami, osteoporozo, zmanj\xc5\xa1ana mi\xc5\xa1i\xc4\x8dna mo\xc4\x8d, te\xc5\xbeavami z urejanjem telesnem temperature in celo pove\xc4\x8danim tveganjem za smrt.\n_START_SECTION_\nTerapevtske tehnike huj\xc5\xa1anja\n_START_PARAGRAPH_\nZdravniki najbolj pogosto priporo\xc4\x8dajo prilagoditve vzorcev prehranjevanja in pove\xc4\x8dano telesno aktivnost. V\xc4\x8dasih pa zdravniki predpi\xc5\xa1ejo tudi posebna zdravila ali dodatke k prehrani, ki zmanj\xc5\xa1ajo apetit, onemogo\xc4\x8dijo absorpcijo ma\xc5\xa1\xc4\x8dob iz hrane in/ali zmanj\xc5\xa1ajo prostornino \xc5\xbeelodca. Tudi zeleni \xc4\x8daj je pogosto priporo\xc4\x8dan kot pripomo\xc4\x8dek za izgubo te\xc5\xbee. Kon\xc4\x8dno lahko zdravnik priporo\xc4\x8da tudi operacijo, pri kateri se umetno zmanj\xc5\xa1a prostornina \xc5\xbeelodca.\n_START_SECTION_\nHuj\xc5\xa1anje s postom\n_START_PARAGRAPH_\nZelo pogost na\xc4\x8din diete je popoln post, ki traja ve\xc4\x8d kot 12 ur. \xc5\xbdelen rezultat je, da za\xc4\x8dne telo uporabljati ma\xc5\xa1\xc4\x8dobe kot vir energije. Vendar telo obi\xc4\x8dajno reagira tako, da ohrani ma\xc5\xa1\xc4\x8dobne zaloge in za\xc4\x8dne kot vir energije uporabljati mi\xc5\xa1i\xc4\x8dno tkivo. Tak na\xc4\x8din je zato zelo slaba pot k zni\xc5\xbeanju telesne mase. Telo poizku\xc5\xa1a med postom zni\xc5\xbeati porabo energije na minimum, zato se ve\xc4\x8dina ljudi med postom po\xc4\x8duti slabotne, poraba energije pa ni tako velika kot pri\xc4\x8dakujemo. Po koncu posta, ko se za\xc4\x8dnemo prehranjevati po starih navadah pa se v ve\xc4\x8dini primerov zgodi, da pridemo nazaj na staro te\xc5\xbeo ali pa pridobimo \xc5\xa1e kak\xc5\xa1en kilogram ve\xc4\x8d. Telo se namre\xc4\x8d "boji" novega obdobja brez hrane in sku\xc5\xa1a shraniti kar se da veliko v zaloge - kar je ravno nasprotje od cilja posta.'